अध्यक्ष दाहाल कतिसम्म अगाडि बढेका छन् भने, केन्द्रीय कमिटी बैठकमा प्रस्तुत अन्य दुई प्रतिवेदनसँगै छलफलमा पठाएको आफ्नो प्रतिवेदन कमजोर भएको प्रतिक्रिया आएपछि पुनः लेख्न खोजेको नेताहरू बताउँछन्। भट्टराईपक्षीय पोलिटब्युरो सदस्य राम कार्की थप्छन्, “पूरा समय हलमा बसेर परीक्षा दिने, अनि बाहिर निस्केर अरूको भन्दा नराम्रो भएको थाहा पाएपछि नयाँ कापीमा लेखेर ल्याएर पुरानो कापीमा टाँस्न खोज्ने परीक्षार्थीको जस्तै हो, अध्यक्षको यो शैली।”
